יחסי סומליה–תימן

יחסי סומליה–תימן הם היחסים הדיפלומטיים בין הרפובליקה הפדרלית של סומליה לבין הרפובליקה של תימן. שתי המדינות ייסדו את היחסים הדיפלומטיים ביניהן ב-18 בדצמבר 1960. שתי המדינות גם חברות בליגה הערבית. לסומליה שגרירות בצנעא, ואילו לתימן שגרירות במוגדישו. ראשית היחסים בין שתי המדינות מצויה כבר בימי קדם. מסמכים שנמצאו מדווחים כי כבר במאה ה-1 לספירה התנהל סחר בין ערי המדינה ששכנו על חוף הים. חפצים רבים המתוארכים לתקופה זו נמצאו בסומליה, לדוגמה באתר "דאמו" שבפונטלנד. בימי הביניים גייסו הסולטנים הסומליים לעיתים קרובות חיילים מאזור תימן. במהלך השנים היו גלי הגירה רצופים מתימן לסומליה, כאשר מהגרים מתימן סייעו לגיבוש הקהילה המוסלמית באזור החוף של בנאדיר. במהלך התקופה הקולוניאלית, תימנים שהתייאשו מהמלחמות השונות בתימן, ביקשו וקיבלו מקלט בערים סומליות שונות. לאחר פרוץ מלחמת האזרחים בסומליה בתחילת שנות ה-90 פתחה תימן את גבולותיה ללא הגבלה לאזרחים סומלים שנמלטו מהלחימה. במהלך תקופת הביניים שלאחר מכן קיימו שלטונות תימן קשרים עם ממשלת המעבר החדשה של סומליה, שירשה את סמכויות הממשלה הפדרלית. בספטמבר 2012, בוועידת פסגה שעסקה בסומליה, שהתקיימה במושב ה-67 של העצרת הכללית של האו"ם, בירך שר החוץ התימני אבו בכר אל-קירבי, בשם נשיא תימן עבד רבו מנסור האדי, על השלמת הממשלה הסומלית לעבור מממשלת מעבר לממשלה קבועה וקרא לקהילה הבינלאומית להמשיך את תמיכתה במאמצי השיקום המתמשכים בסומליה לאחר סכסוך. הממשלה הפדרלית של סומליה הוקמה ב-20 באוגוסט, בחודש שלאחר מכן נבחר חסן שיח' מוחמד לנשיא סומליה. הבחירות התקבלו בברכה על ידי השלטונות התימניים, שאימצו מחדש את תמיכתה המתמשכת של תימן בממשלת סומליה, בשלמותה הטריטוריאלית ובריבונותה. במהלך ההתקוממות החות'ית בשנת 2015 בתימן, שר החוץ של סומליה עבדאללה עומר, חזר על תמיכתו בלגיטימיות של ממשלת תימן בראשות הנשיא עבד רבו מנסור האדי. בחודש מאי 2014 נפגש שר החוץ הסומלי מוחמד חמאזה עם שגריר תימן בסומליה, פואד מוחמד אל-זורקה, ודן עמו בשיתוף הפעולה בין המדינות. השיחה התקיימה במתחם משרד החוץ במוגדישו ועסקה במספר נושאים, בהם פתיחת טיסה ישירה בין צנעא ומוגדישו. הקו מופעל על ידי אל סעידה איירליינס. זהו נתיב האוויר הראשון המקשר ישירות בין שתי הערים מאז קריסת ממשלת סומליה ב-1991. בחודש יוני 2014 הודיע שר הדיג של מדינת פונטלנד, חסן מחמוד כי ממשלות סומליה ותימן אמורות לחתום על מזכר הבנות כדי להסדיר את הדיג במים הטריטוריאליים של סומליה לדייגים תימנים, במטרה לשמר ולנצל באופן יעיל את המשאבים הימיים. לסומליה שגרירות בתימן, שגריר סומליה בתימן הוא איסמעיל קאסם נג'י. לתימן שגרירות במוגדישו, שגריר תימן בסומליה הוא אחמד עומאר. במאי 2015 פתחה תימן קונסוליה בפונטלנד. פונטלנד עתידה לפתוח קונסוליה בצנעא. שגרירות סומליה בצנעא, תימן, EMBASSYPAGES.COM שגרירות תימן במוגדישו, סומליה, EMBASSYPAGES.COM נוויל צ'יטיק (1975). סיור ארכיאולוגי: המשלחת הבריטית-סומלית (באנגלית). pp. 117–133. מץ הלן צ'פיין, סומליה: מדריך, The Division, 1993, עמ' 10 לי ו. קסנלי, העבר של באנדיר: ההיסטוריה הסומלית, אוניברסיטת ויסקונסין, 1973, עמ' 24 ר. ג'. גבין, עדן תחת השליטה הבריטית, 1839-1967, Hurst, 1975, עמ' 198 סקר פליטים עולמי, הוועדה האמריקאית לפליטים, 1997, עמ' 169 סומליה: שליח האו"ם אומר כי השבעת הפרלמנט החדש היא "רגע היסטורי", באתר all africa, ‏21-08-2012 גילוי דעת על הפגישה המזערית של מזכ"ל האו"ם בסומליה, באתר האומות המאוחדות, ‏26-09-2012 שר החוץ הסומלי מבקר אצל סומלים שנפצעו בבתי החולים באיחוד האמירויות הערביות, באתר Goobjoog News, ‏24-03-2015 סומליה: שר החוץ קיבל לשיחה שני שגרירים ערבים במוגדישו, באתר RBC RADIO, ‏14-05-2014 (ארכיון) תימן וסומליה חתמו על מזכר הבנות באשר לדיג, באתר HM HORSEED MEDIA, ‏14-06-2014 סומליה: תימן פתחה קונסוליה בפונטלנד, באתר Garowe Online, ‏24-05-2015 סומליה: נשיא פונטלנד פגש את עמיתו התימני, באתר HM HORSEED MEDIA, ‏05-05-2014